Ο **Ανσουμανέ «Ανσού» Φατί Βιεϊρά** (*Ansumane "Ansu" Fati Vieira,* γενν. 31 Οκτωβρίου 2002) είναι Ισπανός επαγγελματίας ποδοσφαιριστής, με καταγωγή από τη Γουινέα-Μπισσάου, ο οποίος αγωνίζεται ως πλάγιος μέσος και επιθετικός για τη Μπράιτον ως δανεικός από την Μπαρτσελόνα .

Σταδιοδρομία σε συλλόγους
-------------------------

### Πρώτα χρόνια

Γεννημένος στο Μπισάου ο Φάτι μετακόμισε στην Ερέρα της Σεβίλλης μαζί με την οικογένειά του στην ηλικία των έξι ετών, όταν ο μεγάλος αδελφός του Μπράιμα υπέγραψε στη Σεβίλλη ΦΚ. Αφού αρχικά έπαιξε στην τοπική Ερέρα και στην ακαδημία νέων της Σεβίλλης, το 2012 έγινε μέλος της Λα Μασία, ακαδημία της Μπαρτσελόνα, σε ηλικία δέκα ετών,  ένα χρόνο μετά την μετακίνηση του αδερφού του εκεί.

### Μπαρτσελόνα

Στις 24 Ιουλίου 2019, ο Φατί υπέγραψε το πρώτο επαγγελματικό συμβόλαιο του με τους Καταλανούς, με ισχύ μέχρι το 2022. Στις 25 Αυγούστου, πριν ακόμη αγωνιστεί με τη Μπαρτσελόνα Β, έκανε το ντεμπούτο του στην πρώτη ομάδα - και στην Πριμέρα Ντιβισιόν -, αφού μπήκε ως αλλαγή αργά στον αγώνα, στη θέση του σκόρερ Κάρλες Πέρεθ, σε μία νίκη με 5-2 επί της Ρεάλ Μπέτις, σε ηλικία 16 ετών και 298 ημερών, όπου έγινε ο δεύτερος νεώτερος παίκτης που κάνει το ντεμπούτο του για την ομάδα, μόλις 18 ημέρες μεγαλύτερος από τον Βίσεντς Μαρτίνεθ, πίσω στο 1941.

Στις 31 Αυγούστου 2019, σημείωσε το πρώτο επαγγελματικό του γκολ, σε μία ισοπαλία με 2-2 εναντίον της Οσασούνα, σε ηλικία 16 ετών και 304 ημερών και έτσι έγινε ο νεώτερος σκόρερ της ομάδας και ο τρίτος νεώτερος σκόρερ στην ιστορία της Πριμέρα Ντιβισιόν.

Στις 14 Σεπτεμβρίου 2019, στον πρώτο του αγώνα ως βασικός στη σταδιοδρομία του, ο Φατί έγινε ο νεώτερος παίκτης στην ιστορία της Πριμέρα Ντιβισιόν που σημείωσε γκολ και έδωσε ασίστ στον ίδιο αγώνα, σε ηλικία 16 ετών και 318 ημερών. Ο Φατί σκόραρε στο 2ο λεπτό και έδωσε ασίστ στον Φρένκι ντε Γιονγκ στο 7ο λεπτό μίας εντός έδρας νίκης με 5-2 επί της Βαλένθια.  Στις 17 Σεπτεμβρίου, έκανε το ντεμπούτο του στο Τσάμπιονς Λιγκ, στην εκτός έδρας ισοπαλία με 0-0 εναντίον της Μπορούσια Ντόρτμουντ και έγινε ο νεώτερος παίκτης που συμμετείχε στη διοργάνωση για τη Μπαρτσελόνα, σε ηλικία 16 ετών και 321 ημερών, σπάζοντας το προηγούμενο ρεκόρ του Μπόγιαν Κρκιτς (17 ετών και 22 ημερών). Επίσης, έγινε ο τρίτος νεώτερος παίκτης που εμφανίστηκε ποτέ στη διοργάνωση. Αντικαταστάθηκε από τον Λιονέλ Μέσσι στο 60ο λεπτό. Στις 10 Δεκεμβρίου 2019, στην εκτός έδρας νίκη της Μπαρτσελόνα με 1-2 επί της Ίντερ, έγινε ο νεώτερος σκόρερ του Τσάμπιονς Λιγκ, σε ηλικία 17 ετών και 40 ημερών και ξεπέρασε τον Πίτερ Οφορίκουε που κατείχε το ρεκόρ από την ήττα του Ολυμπιακού με 5-1 εναντίον της Ρόζεμποργκ τη σεζόν 1997-98.

Διεθνής σταδιοδρομία
--------------------

Ο Φατί είναι επιλέξιμος να εκπροσωπεί την Εθνική Γουινέα-Μπισσάου σε διεθνές επίπεδο, αλλά δεν έχει αντιπροσωπεύσει τη Γουινέα-Μπισσάου σε οποιοδήποτε επίπεδο. Μετά το ντεμπούτο του στην Πριμέρα Ντιβισιόν, η Βασιλική Ισπανική Ομοσπονδία Ποδοσφαίρου (RFEF) έδειξε ενδιαφέρον για αυτόν, με τη *Diario AS* να αναφέρει ότι η ισπανική κυβέρνηση έχει θέσει το βλέμμα της στην χορήγηση της ιθαγένειας στο Φατί, με σκοπό να τον συμπεριλάβει στην Εθνική Ισπανίας U17 για το Παγκόσμιο Κύπελλο Ποδοσφαίρου U17 του 2019 στη Βραζιλία. Έχει αναφερθεί πως είναι επιλέξιμος για να λάβει πορτογαλικό διαβατήριο, καθώς οι παππούδες του γεννήθηκαν στην αποικιακή Πορτογαλική Γουινέα.

Ο Φατί πολιτογραφήθηκε Ισπανός στις 20 Σεπτεμβρίου 2019.  Ως εκ τούτου, έπρεπε να δηλώσει την αποκήρυξη της υπηκοότητας της Γουινέα-Μπισάου. Κλήθηκε στην Εθνική Ισπανίας U21 στις 11 Οκτωβρίου 2019, για να αντικαταστήσει τον τραυματία Κάρλες Πέρεθ. Έκανε το ντεμπούτο του για την ομάδα στις 15 Οκτωβρίου 2019, στη νίκη με 3-0 εναντίον του Μαυροβουνίου για τα προκριματικά του Ευρωπαϊκού Πρωταθλήματος U21 2021.

Προσωπική ζωή
-------------

Οι αδελφοί του Φατί, Μπράιμα και Μιγκέλ, είναι επίσης ποδοσφαιριστές. Ο πατέρας του είναι ο πρώην ποδοσφαιριστής Μπορί Φατί, ο οποίος ήταν από τη Γουινέα-Μπισάου. Μετά τη μετανάστευση στην Πορτογαλία, ίδρυσε μερικές ομάδες στις κατώτερες κατηγορίες. Εκεί, διάβασε μια ιστορία της ανδαλουσιανής πόλης Μαριναλέδα, μίας αυτοδημιούργητης κομμουνιστικής ουτοπίας που βρίσκεται κοντά στη Σεβίλλη, η οποία προσέφερε εργασία σε μετανάστες. Αφού επαιτούσε για φαγητό στους δρόμους της Μαριναλέδα, συνάντησε τον δήμαρχο Χουάν Μάνουελ Σάντσεθ Γκορντίγιο και βρήκε δουλειά ως οδηγός. Στη συνέχεια, εγκαταστάθηκε στην Ερέρα, μία κοντινή πόλη, όπου ο Ανσού θα περνούσε το μεγαλύτερο μέρος της παιδικής του ηλικίας και όπου έλαβε την ποδοσφαιρική διαφωτιστική εκπαίδευση. Αν και γεννήθηκε στη Γουινέα-Μπισάου, ο Μπορί έχει πει πως είναι «Σεβιγιάνος».

Στατιστικά σταδιοδρομίας
------------------------

*Μέχρι τις 21 Φεβρουαρίου 2020.*

Συμμετοχές και γκολ ανά ομάδα, σεζόν και διοργάνωση.| Ομάδα | Σεζόν | Πρωτάθλημα | Κύπελλο | Ευρώπη | Άλλες | Σύνολο |
| --- | --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Μπαρτσελόνα | 2019-20 | Πριμέρα Ντιβισιόν | 14 | 4 | 3 | 0 | 3  | 1 | 1 | 0 | 6 | 2 |
| Σύνολο σταδιοδρομίας | 14 | 4 | 3 | 0 | 3 | 1 | 1 | 0 | 21 | 5 |

1. ↑  Συμμετοχές στο ΟΥΕΦΑ Τσάμπιονς Λιγκ

Παραπομπές
----------

1. ↑  «Ansu Fati's father explains Barcelona signing: "Madrid offered us better terms..."». Diario AS. 26 Αυγούστου 2019. Αρχειοθετήθηκε από το πρωτότυπο στις 2 Δεκεμβρίου 2019. Ανακτήθηκε στις 26 Αυγούστου 2019.
2. ↑  «Así juega Ansu Fati, joya de la cantera del Barça» (στα Ισπανικά). Diario de Sevilla. 21 Αυγούστου 2019. Ανακτήθηκε στις 26 Αυγούστου 2019.
3. ↑  «Ansu Fati, el sueño de un guineano criado en Herrera se hace realidad» [Ansu Fati, a dream of a Guinean raised in Herrera becomes true] (στα Ισπανικά). Diario de Sevilla. 26 Αυγούστου 2019. Ανακτήθηκε στις 26 Αυγούστου 2019.
4. ↑  «El Calahorra va lanzado: Braima Fati cambia La Masía por La Planilla» [Calahorra is boosted: Braima Fati swaps La Masía for La Planilla] (στα Ισπανικά). NueveCuatroUno. 21 Αυγούστου 2019. Ανακτήθηκε στις 31 Αυγούστου 2019.
5. ↑  «Ansu blaugrana fins al 2022» [Ansu *blaugrana* until 2022] (στα Καταλανικά). Μπαρτσελόνα. 24 Ιουλίου 2019. Ανακτήθηκε στις 26 Αυγούστου 2019.
6. ↑  «Griezmann throws a big Barcelona party». Marca. 25 Αυγούστου 2019. Ανακτήθηκε στις 26 Αυγούστου 2019.
7. ↑  «Teenager Fati makes Barcelona history in debut La Liga game». Goal.com. 25 Αυγούστου 2019. Ανακτήθηκε στις 26 Αυγούστου 2019.
8. ↑  «Ansu Fati becomes Barcelona's youngest-ever goalscorer with Osasuna strike». *Metro*. 31 Αυγούστου 2019. Ανακτήθηκε στις 31 Αυγούστου 2019.
9. ↑  Shapiro, Michael (14 Σεπτεμβρίου 2019). «16-Year-Old Ansu Fati Shines in First Start With Barcelona». *SI.com*. Αρχειοθετήθηκε από το πρωτότυπο στις 28 Σεπτεμβρίου 2019. Ανακτήθηκε στις 14 Σεπτεμβρίου 2019.
10. ↑  «FC Barcelona 5-2 Valencia: Wow!». Μπαρτσελόνα. 14 Σεπτεμβρίου 2019. Ανακτήθηκε στις 14 Σεπτεμβρίου 2019.
11. ↑  «Dortmund 0–0 Barcelona». *BBC Sport*. 17 Σεπτεμβρίου 2019.. Ανακτήθηκε στις 17 Σεπτεμβρίου 2019.
12. ↑  «Ο Φάτι έσπασε το στοιχειωμένο ρεκόρ του Πίτερ Οφορίκουε». *www.sport24.gr*. 11 Δεκεμβρίου 2019.
13. ↑  «Ansu Fati: Spain want to fast-track Barça star into World Cup squad». Diario AS. 29 Αυγούστου 2019. Αρχειοθετήθηκε από το πρωτότυπο στις 29 Οκτωβρίου 2019. Ανακτήθηκε στις 1 Σεπτεμβρίου 2019.
14. ↑  Quixano, Jordi (20 Σεπτεμβρίου 2019). «Ansu Fati ya es español» [Ο Ανσού Φατί είναι ήδη Ισπανός]. *El País*. Ανακτήθηκε στις 21 Σεπτεμβρίου 2019.
15. ↑  «Ansu Fati: Barcelona forward granted Spanish citizenship». 20 Σεπτεμβρίου 2019.
16. ↑   Αρχειοθετήθηκε 2019-09-24 στο Wayback Machine. "renunciando a su nacionalidad anterior".
17. ↑  «National team career». *www.transfermarkt.com*.
18. ↑  «La saga de los hermanos Fati» (στα Ισπανικά). Sport. 26 Νοεμβρίου 2017. Ανακτήθηκε στις 26 Αυγούστου 2019.
19. ↑  «El fabulós destí d'Ansu Fati, el fill de guineans que va enamorar al Camp Nou». *Ara.cat* (στα Καταλανικά). 26 Αυγούστου 2019. Αρχειοθετήθηκε από το πρωτότυπο στις 26 Αυγούστου 2019. Ανακτήθηκε στις 1 Σεπτεμβρίου 2019.
20. ↑  Λόουι, Σιντ (16 Σεπτεμβρίου 2019). «'A star is born': Ansu Fati announces himself and changes his world». *www.theguardian.com*. The Guardian.
21. ↑  «Detailed stats». *www.transfermarkt.com*.

Εξωτερικοί σύνδεσμοι
--------------------

* Προφίλ Ανσού Φατί στο BDFutbol
* (Αγγλικά) Προφίλ Ανσού Φατί στο Soccerway
* Προφίλ στο Transfermarkt.com

|  |  |  |  |
| --- | --- | --- | --- |
| 

| π • σ • ε
Μπαρτσελόνα – τωρινή ομάδα |
| --- |
|  |
| 

* 1 Τερ Στέγκεν
* 2 Ντεστ
* 3 Πικέ
* 4 Αραούχο
* 5 Μπουσκέτς Αρχηγός
* 6 Πουτζ
* 7 Ντεμπελέ
* 8 Μέμφις
* 10 Φατί
* 11 Ντεμίρ
* 12 Μπρέιθγουεϊτ
* 13 Νέτο
* 14 Κουτίνιο
* 15 Λανγκλέ
* 16 Πέδρι
* 17 Λ. ντε Γιονγκ
* 18 Άλμπα
* 19 Αγουέρο
* 20 Ρομπέρτο
* 21 Φ. ντε Γιονγκ
* 22 Μιγκέθα
* 23 Ουμτιτί
* 24 Γκαρθία
* Προπονητής: Κούμαν

 |

 |